Man ná 15 jaar vrygelaat uit dodeselDamon Thibodeaux na sy vrylating. Foto: Los Angeles Times ‘n Amerikaner wat 15 jaar in die dodesel deurgebring het, het die 300ste persoon geword wat in Amerika vrygelaat is nadat DNS-toetse bewys het dat hy onskuldig was. Damon Thibodeaux, nou 38, is in 1997 die doodstraf opgelê ná hy skuldig bevind is aan die moord en verkragting van ŉ 14-jarige niggie. Sy veroordeling het grootliks berus op ŉ bekentenis wat Thibodeaux gemaak het nadat hy vir nege uur lank deurnag deur die polisie ondervra is. Daar het geen opname van die ondervraging bestaan nie. In September is ŉ man van Texas weens DNS-bewyse onskuldig bevind aan ŉ verkragting waarvoor hy 24 jaar tronkstraf uitgedien het. Agtien van die 300 gevangenes wat vrygelaat is ná DNS-toetse hul onskuld bewys het, was in die dodesel. In Augustus is ŉ persoon in Chicago vrygelaat nadat hy 17 jaar in die tronk was vir ŉ bendeverwante moord, en die DNS nou uitgewys het dat hy onskuldig was.